文卓森

文卓森，係香港ViuTV嘅撰稿員，因為兼任ViuTV搞嘅真人騷選秀《全民造星》系列嘅旁白而出名，綽號「旁白君」。

簡歷
文卓森喺香港城市大學讀書，未畢業就已經喺DBC數碼電台做過節目主持。DBC數碼電台2016年停播後，佢做過PR同Marketing工作，之後加入咗ViuTV做撰稿員，做監製黃慧君嘅下屬，參與過《歌度有…系列》同《胖伴》嘅節目製作。

2018年，文卓森有份參與《Good Night Show 全民造星》嘅製作，因為佢係負責寫旁白稿，加上節目製作比較趕，就安排佢做埋旁白，結果佢嘅旁白風格大受觀眾歡迎，之後《全民造星》系列嘅旁白就由佢繼續去做。文卓森亦憑住《全民造星II》嘅旁白，喺網民投選嘅觀眾在民間電視大獎2019，擊敗其他傳統男配音員，攞到「民選最佳男配音員」獎。

參與電視節目

旁白
2018年：《Good Night Show 全民造星》
2019年：《全民造星II》
2020年：《全民造星III》
2021年：《學神出沒注意》
2021年：《ERROR自肥企画》
2021年：《女神練習生》

嘉賓
2021年：《囝囝女女730》第4集嘉賓

撰稿
2017年：《歌度有…》
2018年：《胖伴》
2018年：《Good Night Show 全民造星》
2019年：《花姐ERROR遊》
2019年：《全民造星II》
2020年：《美女郊遊遊》
2020年：《全民造星III》
2021年：《ERROR自肥企画》

電視劇演出
2023年：《殺手廢J》 飾 宣傳片旁白

香港男藝人
卓森
ViuTV職員